Першыя словы Альжбеты да Марыі былі благаслаўленнем і падзякай Богу. Яна ўшанавала веру Марыі, з якой Яна прыняла Слова Божае і паверыла Яму. Супольная малітва ўмацоўвала веру жанчын у тое, што ўсе Божыя абяцанні будуць споўненыя. Нашая малітва можа стаць бласлаўленнем, якое мы пасылаем усім тым, пра каго думаем сёння. Ці хочаш зараз звярнуцца да Бога з пэўнай інтэнцыяй або папрасіць Ягонага благаслаўлення?